Številka: 3505-8/2015

Datum: 27. 3. 2017

**MESTNEMU SVETU**

**MESTNE OBČINE PTUJ**

**ZADEVA:** **Predlog** S**tališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora za enoto urejanja prostora BT23 Ptuj - Turnišče 2**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora BT 23 Ptuj - Turnišče 2.

|  |  |  |
| --- | --- | --- |
|  |  | Miran SENČAR,župan Mestne občine Ptuj |

Priloge:

- stališča do pripomb javnosti z obrazložitvijo

- grafični prikaz predlaganih ureditev (razgrnjeno gradivo)

Predlog

 april 2017

Na podlagi 60. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - dol. US in 14/15 - ZUUJFO) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_\_\_\_ seji, dne \_\_\_\_\_\_\_\_\_, sprejel

**S T A L I Š Č A**

**do pripomb javnosti podanih v času javne razgrnitve**

**dopolnjenega osnutka Odloka o občinskem podrobnem prostorskem načrtu**

**za enoto urejanja prostora BT 23 Ptuj - Turnišče 2**

1. **Pripombe podane v času javne razgrnitve in vpisane v knjigo pripomb:**
	1. **Pripomba z dne 1. 3. 2017:**

Izgradnja podaljšane Žunkovičeve ulice.

Leta 1997 sva z možem kupila zemljišče za omenjeno ulico v dolžino 100 m in širino 8,37 m. Takrat je bila to zelenica. S svojimi sredstvi sva naredila izkop in gramozirala, utrdila vse do asfaltne prevleke, kar je potem leta 2004 naredila občina. Za odkup zemljišča sva plačala 10.000 DEM, za ureditev ulice pa še dobrih 10.000 EUR plus naše delo in najem vseh strojev. Zato smatrava, da sva upravičena do odškodnine v tej vrednosti, ker bodo drugi, novi sosedje souporabljali to cesto.

Zato vas vljudno prosiva, da naju vključite v vse obravnave, ki se tičejo izgradnje Žunkovičeve ulice. Finančni del izgradnje v dolžini 65 m in širine 7 m bi lahko pripadal nama kot odškodnina za že zgrajeno cesto.

Smuk Anica

Smuk Stanislav

**Stališče do pripombe: Pripomba se ne upošteva.**

Pripomba se nanaša na postopke, ki niso predmet razgrnjenega prostorskega akta. V OPPN predvidene ureditve se navezujejo na omenjeno Žunkovičevo ulico, ki je opredeljena kot javno dobro. Kljub temu so na Oddelku za gospodarske zadeve Mestne občine Ptuj z zadevo seznanjeni, v sklopu javne razprave sta bila prisotna dajalca pripomb pozvana, da na Oddelek za gospodarske zadeve dostavita čim več dokumentov, na osnovi katerih se bo lahko pristopilo k reševanju zadeve.

**2. Pripomba z dne 21. 3. 2017:**

Glede na to, da ta prostorski načrt sedaj končno omogoča dostop do obstoječe stanovanjske hiše na parc. št. 3508/2 – tako, kot je bilo predvideno v lokacijskem in gradbenem dovoljenju za ta objekt in do parc. št. 3506/3, prosimo, da bi se čimprej pristopilo k ureditvi ceste na parceli št. 3462, k.o. Ptuj – tako da bi parceli imeli končno rešen dostop.

Težak Jožica

Stanovalci ob obstoječi makadamski cesti Drevenšek Janez, Ulica Šercerjeve brigade 20, Gajser Jože, Ulica Šercerjeve brigade 24, Vogler Karl, Ulica Šercerjeve brigade 22, Merc Jože, Ulica Šercerjeve brigade 24a, Šmigoc Matjaž, Ulica Šercerjeve brigade 24b in Težak Jožica, Ulica 14. divizije 11 - pa tudi predlagamo, da omenjena makadamska cesta ne bi imela prehoda na novo predvideno Ulico 14. divizije, ampak bi bila na tem delu slepa.

**Stališče do pripombe: Pripomba se delno upošteva.**

V prostorskem aktu je predvidena etapna izgradnja gospodarske javne infrastrukture in javnega dobra, ki se za posamezno etapo izvedeta v celoti v skladu z napredovanjem gradnje. Zaporedje in obseg posameznih etap v OPPN niso opredeljeni. Posamezne etape se bodo določile v skladu z investicijskimi namerami in s Programom opremljanja zemljišč za gradnjo, ki se bo izdelal po sprejetju OPPN. V grafičnem delu OPPN – karta št. 6 – Situacija prometne ureditve, se bodo vrisale možnosti dostopa do zemljišč s parcelnimi št. 3506/3, 3508/2 in 3510/10, vse k.o. 400-Ptuj. Pripomba se v tem delu upošteva.

Povezava obstoječe makadamske ceste na predvideno cesto - Ulico 14 divizije je predvidena predvsem zaradi zagotavljana neoviranega dostopa in preprečevanja vzvratne vožnje komunalnih vozil. Povezava je v skladu z usmeritvami iz 69. člena (gradnja in urejanje prometnega omrežja) Odloka o Občinskem prostorskem načrtu Mestne občine Ptuj (Uradni vestnik Mestne občine Ptuj, št. 10/15, 8/16, 8/16 – obvezna razlaga, 1/17, 2/17 – obvezna razlaga in 4/17 – obvezna razlaga). Pripomba se v tem delu ne upošteva.

**II. Pripombe prispele po pošti (na naslov Skupne občinske uprave občin v Spodnjem Podravju):**

Pripomb poslanih po pošti ni bilo.

Številka: 3505-8/2015

Datum:

**Obrazložitev:**

V času od 20. 2. 2017 do 22. 3. 2017 je potekala javna razgrnitev dopolnjenega osnutka Odloka o občinskem podrobnem prostorskem načrtu za enoto urejanja prostora BT 23 Ptuj - Turnišče 2. V času javne razgrnitve je bila dne 1. 3. 2017 izvedena javna obravnava razgrnjenega gradiva.

Skladno z določili 50. člena Zakona o prostorskem načrtovanju ima javnost v okviru javne razgrnitve pravico dajati pripombe in predloge, občina pa preuči pripombe in predloge javnosti in do njih zavzame stališče.

V času javne razgrnitve so bile podane pripombe in predlogi k dopolnjenemu osnutku odloka o občinskem podrobnem prostorskem načrtu. Na podlagi proučitve podanih pripomb in predlogov so pripravljena stališča do pripomb javnosti in posredovana v obravnavo mestnemu svetu. Povzetki posameznih pripomb oziroma predlogov in vsebina stališč k posameznim pripombam oziroma predlogom so razvidni iz gradiva mestnemu svetu.

Mestnemu svetu Mestne občine Ptuj predlagam, da predlagana stališča do pripomb javnosti, podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora BT 23 Ptuj - Turnišče 2 po obravnavi sprejme.

Pripravila:

Snežana Sešel

|  |  |  |
| --- | --- | --- |
|  |  | Miran SENČAR,župan Mestne občine Ptuj |